Bergn ip Zoom

Bergn ip Zoom is e stad en gemêente in d' Hollandsche provinsje Nôord-Broabant. 't Is één van d' oedste steedn van Holland. Der weunn oungeveer 69.000 menschn in de gemêente en oungeveer 54.000 menschn in de stad (2023).

 Beziënsweirdigheedn 
De binnestad van Bergn ip Zoom is e beschermd stadsgezicht en der zyn verschillige monumentn. Ip 't stadsplan is nog de roende vorm te ziën van de stadsomwallynge met 't hoavnkwartier an de westelyke kant. D' hoavn wierd gedeeltelyk gedempt. In totoal bezit de stad bykan 500 ryksmonumentn en gemêentemonumentn. 
 Grote Markt mè verschillige historische pandn  
 Stadhuys, e loatgotisch gebouw ip de Grote Markt 
 Sint-Gertrudiskerke, gebouwd in de 15ste eeuwe, moa verschillige keers verbouwd. De torre wordt de Peperbusse genoemd.
 Gevangnpoorte of Lievevrouwepoorte uyt de 14ste eeuwe, één van d' oedste stadspoortn van Holland, 'n overbluyfsel van de stadsomwallynge
 Markieznhof, 't vroeger gotisch stadspaleis en residensje van ryke families en de markiezn van Bergn ip Zoom 
 Ravelijn, e restant van de vestyngn die end 17ste eeuwe-begun 18ste eeuwe ipgetrokn wierdn ter verdedigynge van de stad
 De Grebbe, stadsriole 13ste eeuwe

 Externe koppeliengn 
 Plaatsengids
 AlleCijfers

Categorie:Gemêente in Nôord-Broabant
Categorie:Plekke in Nôord-Broabant
Categorie:Stad in Olland